
Tanoda . Úton a sikeres életpálya felé

Rezümé
TANODA. Úton a sikeres életpálya felé.
Tanulmányommal arra szeretném felhívni a figyelmet, hogy milyen nagy jelentőséggel bírhat, ha a hátrányos és halmozottan hátrányos helyzetű tanulók segítséget kapnak. Nagyon fontosnak tartom azokat az oktatáspolitikai törekvéseket és programokat, melyek pozitívan hatnak az érintett fiatalok oktatási eredményességére. Úgy vélem, a tanoda egy olyan intézmény, mely hatékonyan segíti a hátrányos helyzetű fiatalok oktatási előmenetelét illetve felkészíti őket az életre.
A dolgozat indításaként az általam bemutatni kívánt tanodába járókra jellemző fogalmakat tisztázom. Ezt követően szakirodalmi áttekintéssel folytatom, majd megvizsgálom a tanoda működését és azt, hogy milyen célkitűzései és programjai vannak, valamint milyen kapcsolatrendszerrel rendelkeznek. Továbbá a dolgozat második részeként a kutatásomról írok. A kutatásom során adatokat elemeztem és statisztikai táblázatokat készítettem melyek segítségével megmutathatom, milyen végzettséget szereztek a diákok. Ezekkel az adatokkal nem az a célom, hogy arra hívjam fel a figyelmet, hogy egy egyetemi szintű diploma eredményesebb élethez vezethet, mint egy szakmunkás bizonyítvány sokkal inkább azt mutatnám meg, hogy a diákok próbálnak érvényesülni, melyhez a tanoda segítséget kínál. Zárásként pedig összesítem a kapott adatokat.



